CELEX: 62011TO0656(01)
Language: el
Date: 2012-06-13
Title: Διάταξη του Γενικού Δικαστηρίου (δικαστής των ασφαλιστικών μέτρων) της 13ης Ιουνίου  2012. # Morison Menon Chartered Accountants, Morison Menon Chartered Accountants - Dubaï Office και Morison Menon Chartered Accountants - Sharjah Office κατά Συμβούλιο της Ευρωπαϊκής Ενώσεως. # Διαδικασία ασφαλιστικών μέτρων - Κατάργηση της δίκης. # Υπόθεση T-656/11 R II.

Διάταξη του Γενικού Δικαστηρίου (δικαστής των ασφαλιστικών μέτρων)της 13ης Ιουνίου 2012 —Morison Menon Chartered Accountants κ.λπ. κατά Συμβουλίου
      (Υπόθεση T-656/11 R II)
      «Διαδικασία ασφαλιστικών μέτρων — Κατάργηση της δίκης»
      Ασφαλιστικά μέτρα — Αναστολή εκτελέσεως — Αίτημα το οποίο αφορά απόφαση τροποποιηθείσα κατά τη διάρκεια της δίκης — Αίτημα το οποίο κατέστη άνευ αντικειμένου — Κατάργηση της δίκης (Άρθρο 278 ΣΛΕΕ· Κανονισμός Διαδικασίας του Γενικού Δικαστηρίου, άρθρο 104 § 2) (βλ. σκέψεις 7-8)
      Αντικείμενο 
      
         
               Αίτηση αναστολής εκτελέσεως, αφενός, του εκτελεστικού κανονισμού (ΕΕ) 1245/2011 του Συμβουλίου, της 1ης Δεκεμβρίου 2011, για
                  την εφαρμογή του κανονισμού (ΕΕ) 961/2010, για περιοριστικά μέτρα κατά του Ιράν ((ΕΕ L 319, σ. 11), και, αφετέρου, της αποφάσεως
                  2011/783/ΚΕΠΠΑ του Συμβουλίου, της 1ης Δεκεμβρίου 2011, που τροποποιεί την απόφαση 2010/413/ΚΕΠΠΑ, για περιοριστικά μέτρα
                  κατά του Ιράν (ΕΕ L 319, σ. 71), στο μέτρο που οι πράξεις αυτές προσθέτουν στον κατάλογο των προσώπων και των οντοτήτων των
                  οποίων δεσμεύονται τα κεφάλαια και οι οικονομικοί πόροι την οντότητα με την ονομασία «Morison Menon Chartered Accountant».
               
            Διατακτικό 
      Ο δικαστής των ασφαλιστικών μέτρων διατάσσει:
      
         
                  1)
               
               
                  
               
               
                  	Καταργείται η δίκη επί της αιτήσεως ασφαλιστικών μέτρων.
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.